CELEX: 22007D0044
Language: bg
Date: 2007-04-27 00:00:00
Title: Решение на Съвместния комитет на ЕИП № 44/2007 от 27 април 2007 година за изменение на приложение XIII Транспорт към Споразумението за ЕИП

9.8.2007   
            
            
               BG
            
            
               Официален вестник на Европейския съюз
            
            
               L 209/80
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 44/2007
   от 27 април 2007 година
   за изменение на приложение XIII „Транспорт“ към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „споразумението“, и по-специално член 98 от него,
   като има предвид, че:
   
               (1)
            
            
               Приложение XIII към споразумението беше изменено с Решение № 155/2006 на Съвместния комитет на ЕИП от 8 декември 2006 г. (1)
               
            
         
               (2)
            
            
               Директива 2004/36/ЕО на Европейския парламент и на Съвета от 21 април 2004 г. относно безопасността на въздухоплавателни средства на трети страни, които използват летища на Общността (2) бе включен в споразумението чрез Решение № 152/2005 на Съвместния комитет на ЕИП от 2 декември 2005 г. (3) със специфичните за всяка страна адаптации.
            
         
               (3)
            
            
               Регламент (ЕО) № 1592/2002 на Европейския парламент и на Съвета от 15 юли 2002 г. относно общите правила в областта на гражданското въздухоплаване и за създаване на Европейска агенция за авиационна безопасност (4) бе включен в споразумението чрез Решение № 179/2004 на Съвместния комитет на ЕИП от 9 декември 2004 г. (5) със специфични адаптации.
            
         
               (4)
            
            
               Регламент (ЕО) № 768/2066 на Комисията от 19 май 2006 г. за прилагане на Директива 2004/36/ЕО на Европейския парламент и на Съвета по отношение на събирането и обмена на информация за безопасността на въздухоплавателните средства, използващи летища на Общността, и управлението на информационната система (6) следва да бъде включен в споразумението.
            
         
               (5)
            
            
               Адаптациите, предвидени относно Регламент (ЕО) № 1592/2002, следва да се прилагат, когато е приложимо и в случай че не е предвидено друго, mutatis mutandis за друго законодателство на Общността, което делегира правомощия на Европейската агенция за авиационна безопасност, и да бъдат включени в споразумението,
            
         РЕШИ:
   Член 1
   Приложение XIII към споразумението се изменя, както следва:
   
               1.
            
            
               След точка 66ч (Директива 2004/36/ЕО на Европейския парламент и на Съвета) се добавя следната точка:
               
                           „66ча.
                        
                        
                           
                              32006 R 0768: Регламент (ЕО) № 768/2006 на Комисията от 19 май 2006 г. за прилагане на Директива 2004/36/ЕО на Европейския парламент и на Съвета по отношение на събирането и обмена на информация за безопасността на въздухоплавателните средства, използващи летища на Общността, и управлението на информационната система (ОВ L 134, 20.5.2006 г., стр. 16).“
                        
                     
         
               2.
            
            
               В точка 66н (Регламент (ЕО) № 1592/2002 на Европейския парламент и на Съвета) се добавя следната буква:
               
                           „т)
                        
                        
                           когато е приложимо и ако не е предвидено друго, горепосочените адаптации се прилагат mutatis mutandis за друго законодателство на Общността, което дава правомощия на Европейската агенция за авиационна безопасност, се включват в настоящото споразумение.“
                        
                     
         Член 2
   Текстовете на Регламент (ЕО) № 768/2006 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 28 април 2007 г., при условие че всички нотификации, предвидени в член 103, параграф 1 от споразумението, са внесени в Съвместния комитет на ЕИП (7).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 27 април 2007 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 89, 29.3.2007 г., стр. 29.
   
      (2)  ОВ L 143, 30.4.2004 г., стр. 76.
   
      (3)  ОВ L 53, 23.2.2006 г., стр. 53.
   
      (4)  ОВ L 240, 7.9.2002 г., стр. 1.
   
      (5)  ОВ L 133, 26.5.2005 г., стр. 37.
   
      (6)  ОВ L 134, 20.5.2006 г., стр. 16.
   
      (7)  Без отбелязани конституционни изисквания.